HU Az Európai Unió Hivatalos Lapja C 321/4

Közszolgálati kötelezettségek előírása a menetrend szerinti légi járatoknak a belföldi légi közlekedésben való üzemeltetéséről szóló 2408/92/EGK tanácsi rendeletnek megfelelően

(2004/C 321/04)

(EGT vonatkozású szöveg)

1. A Németországi Szövetségi Köztársaság kormánya úgy határozott, hogy a Hof–Frankfurt am Main közötti menetrend szerinti közlekedés tekintetében előírt közszolgálatatási kötelezettségeket – amelyek előírása a közösségi légifuvarozók Közösségen belüli légi útvonalakhoz jutásáról szóló, 1992. július 23-i 2408/92/EGK tanácsi rendelet 4. cikke (1) bekezdése a) pontjának megfelelően történt, és amelyek legutóbb az Európai Közösségek Hivatalos Lapjában (C 113., 2001.4.18., 10. o.) lettek közzétéve – a következőképpen vizsgálja felül:

2. A közszolgálatatási kötelezettségek a következő szempontokat érintik:

2.1. Útvonal

Menetrend szerinti közlekedés a Hof–Frankfurt am Main közötti légi útvonalon.

2.2. A közlekedés minimális gyakorisága

Hétfőtől péntekig mindkét irányban legalább napi három járat a Frankfurt am Main-ból elérhető légi útvonalakhoz való csatlakozás lehetőségével. Ez a követelmény egész évre érvényes, karácsony és újév között a járatok korlátozott számban indulhatnak.

2.3. Ülőhely-kapacitás

Legalább heti 540 ülőhely (járatonként 36 ülőhely × 3 járat naponta × 5 munkanap) Hof és Frankfurt am Main között. E követelmények egész évre érvényesek.

2.4. Repülési idők

A járatokat közbülső leszállás nélkül 06:00 órától (Hof-ról indulva) 22:30 óráig (Hof-ra érkezve) kell lebonyolítani..

Frankfurt am Main-ban a következő időpontok lettek lefoglalva (2004. februári repülési menetrend, érkezés illetve indulás):

— Frankfurtba 07:00 (péntek), 07:10 (hétfő-csütörtök), 11:05 (hétfő-péntek), 19:50 (hétfő-péntek)

— Frankfurtból 07:45 (szerda-péntek), 08:15 (kedd), 08:25 (hétfő), 17:20 (hétfő-péntek), 20:35 (kedd, péntek), 20:55 (hétfő, szerda), 21:00 (csütörtök)

2.5. A légijármű típusa

A szükséges járatokon biztosítani kell a légijármű belső terében a megfelelő légnyomást, és a légijárműveknek legalább 36 ülőhelyre szóló engedéllyel kell rendelkezniük.

A légiközlekedési vállalatoknak figyelembe kell venniük Hof repülőterének technikai és üzemi feltételeit (v.ö. a Németországi Szövetségi Köztársaság Légiközlekedési Kézikönyvével).

2.6. Díjszabás

A Hof és Frankfurt am Main közötti egyszeri utazás legmagasabb alaptarifája legfeljebb 5 %-kal haladhatja meg a Nürnberg és Frankfurt am Main közötti egyszeri utazás legmagasabb alaptarifáját. A Nürnberg és Frankfurt am Main közötti egyszeri utazás hozzáadottérték-adóval növelt legmagasabb alaptarifája 2004. januárjában illetékek nélkül 196 EUR volt.

Az IATA szabályzatának megfelelő, légifuvarozók közötti megállapodásokat az átszállási díjak biztosítása mellett tiszteletben kell tartani.

2.7. Értékesítés

A járatokat legalább egy számítógépes helyfoglalási rendszeren keresztül kell értékesíteni.

2.8. A járatok folyamatossága

A légiközlekedési vállalatnak közvetlenül felróható okokból törölt járatok száma nem lépheti túl a járatok adott évre előirányozott számának 2 %-át.

3. Ajánlati felhívás

A német kormány felhívja a légi közlekedési vállalatok figyelmét arra, hogy a légi járatok üzemeltetését ajánlati felhívásban meghirdetésre kerül és 2005. április 1-jei hatállyal kihirdetik a felhívás nyertesét. A 2408/92/EGK tanácsi rendelet 4. cikke (1) bekezdése a) pontja szerinti megfelelő ajánlati felhívás hamarosan közzétételre kerül az Európai Unió Hivatalos Lapjában. További információk a következő címen szerezhetők be:

Bayerisches Staatsministerium für Wirtschaft, Verkehr und Technologie D-80525 München Tel.: 089/2162-2392 vagy 2162-2350 Fax: 089/2162-2588

4. E közszolgáltatási kötelezettségek az Európai Közösségek Hivatalos Lapjában (C 113/10) 2001. április 18-án közzétett bizottsági közleményben található kötelezettségek helyébe lépnek.